MSC ยอดขายฮาร์ดแวร์พุ่ง ดันกำไร Q3 โต 64% แตะ 91 ล้าน
MSC โชว์กำไรไตรมาส 3/65 โต 64% แตะ 91 ล้านบาท จากงวดเดียวกันของปีก่อน 55.48 ล้านบาท รับรายได้ขายและให้บริการเพิ่มขึ้นของกลุ่มผลิตภัณฑ์ฮาร์ดแวร์ 
MSC โชว์กำไรไตรมาส 3/65 โต 64% แตะ 91 ล้านบาท จากงวดเดียวกันของปีก่อน 55.48 ล้านบาท รับรายได้ขายและให้บริการเพิ่มขึ้นของกลุ่มผลิตภัณฑ์ฮาร์ดแวร์
7 พ.ย. 2565

บริษัท เมโทรซิสเต็มส์คอร์ปอเรชั่น จำกัด (มหาชน) หรือ MSC รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

สำหรับผลการดำเนินงานในไตรมาส 3/2565 เพิ่มขึ้นเป็นผลมาจากรายได้จากการขายและให้บริการ 2,917 ล้านบาท เพิ่มขึ้น 61.80% เมื่อเทียบกับงวดเดียวกันของปีก่อน 1,803 ล้านบาท สาเหตุหลักเกิดจากรายได้ของกลุ่มผลิตภัณฑ์ฮาร์ดแวร์เติบโตได้ดีจากความต้องการของลูกค้าที่เพิ่มสูงขึ้นในกลุ่มสินค้าเชิร์ฟเวอร์ และคอมพิวเตอร์ขนาดเล็ก ซึ่งสอดคล้องกับสภาพเศรษฐกิจที่ฟื้นตัวอย่างต่อเนื่อง ทำให้เกิดการลงทุนในโครงการต่างๆ มากขึ้น
อีกทั้งมีรายได้อื่นอยู่ที่ 18 ล้านบาท เพิ่มขึ้น 38.30% เมื่อเทียบกับงวดเดียวกันของปีก่อน 13 ล้านบาท ส่วนใหญ่เพิ่มขึ้นจากกำไรจากอัตราแลกเปลี่ยนที่เกิดขึ้นจริงในขณะเดียวกันบริษัทมีผลกำไรอื่น 7 ล้านบาท เพิ่มขึ้น 6 ล้านบาท จากกำไรที่ยังไม่เกิดขึ้นจริงจากอัตราแลกเปลี่ยนที่บริษัทได้ทำสัญญาซื้อขายเงินตราต่างประเทศไว้ล่วงหน้า